b'\n_START_ARTICLE_\nKuusamonnokkasara\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nKuusamonnokkasara on m\xc3\xa4t\xc3\xa4st\xc3\xa4v\xc3\xa4 ja kasvaa 15\xe2\x80\x9350 korkeaksi. Sen varret ovat pystyj\xc3\xa4 ja varsien tyvitupet vaaleanruskeita. Vaaleanvihre\xc3\xa4t, kapeat lehdet ovat tavallisesti puolet varren pituudesta. Alimman t\xc3\xa4hk\xc3\xa4n tukilehti on selv\xc3\xa4sti kukintoa pidempi. Hedet\xc3\xa4hk\xc3\xa4 on lyhytper\xc3\xa4inen tai per\xc3\xa4t\xc3\xb6n. Emit\xc3\xa4hki\xc3\xa4 on 1\xe2\x80\x932. Pullakoiden suuodat ovat t\xc3\xa4hk\xc3\xa4n tyvell\xc3\xa4kin usein yl\xc3\xb6sp\xc3\xa4in tai sivulle suuntautuneita ja l\xc3\xa4hes hampaattomia. Kuusamonnokkasara kukkii Suomessa kes\xc3\xa4-hein\xc3\xa4kuussa._NEWLINE_Kuusamonnokkasara kuuluu hankalasti m\xc3\xa4\xc3\xa4ritelt\xc3\xa4v\xc3\xa4\xc3\xa4n keltasarojen ryhm\xc3\xa4\xc3\xa4n, jonka lajit risteytyv\xc3\xa4t hyvin herk\xc3\xa4sti kesken\xc3\xa4\xc3\xa4n. Suomessa t\xc3\xa4h\xc3\xa4n ryhm\xc3\xa4\xc3\xa4n kuuluvat kuusamonnokkasaran lis\xc3\xa4ksi hostinsara (C. hostiana), keltasara (C. flava), etel\xc3\xa4nnokkasara (C. lepidocarpa subsp. lepidocarpa), l\xc3\xa4nnenhernesara (C. demissa) ja hernesara (C. viridula).\n_START_SECTION_\nLevinneisyys\n_START_PARAGRAPH_\nKuusamonnokkasara on kotoper\xc3\xa4inen, Pohjois-Euroopan sararotu, jota on joskus pidetty my\xc3\xb6s omana lajinaan. Sit\xc3\xa4 kasvaa ainoastaan Norjassa, Ruotsissa, Suomessa ja Karjalan tasavallassa Ven\xc3\xa4j\xc3\xa4ll\xc3\xa4. Suomessa kuusamonnokkasaraa tavataan nimens\xc3\xa4 mukaisesti p\xc3\xa4\xc3\xa4asiassa Kuusamosta. Sit\xc3\xa4 on tavattu my\xc3\xb6s Sallasta, Hyrynsalmelta ja Suomussalmelta.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nKuusamonsara on kalkinvaatija, joka kasvaa vain lettosoiden v\xc3\xa4li- ja rimpipinnoilla. Sen kanssa samankaltaisilla kasvupaikoilla viihtyy my\xc3\xb6s keltasara, jonka kanssa se yleisesti my\xc3\xb6s risteytyy. Kuusanmonnokkasaran suurimpia uhkia ovat suojelualueiden ulkopuolella olevien soiden ojittaminen.'